12. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Β2/23/102 της 26 Ιαν./10 Φεβρ. 1982  (ΦΕΚ Β΄ 57) Απονομή των παροχών από τον Προϊστάμενο του Ταμείου Συντάξεως και Επικουρικής Ασφαλίσεως Προσωπικού Γεωργικών Συνεταιρικών Οργανώσεων. ΄Εχοντας υπόψη: 1.Tις διατάξεις της παρ. Ι του άρθρ. 1 του Νόμ. 861/1979, όπως συμπληρώθηκαν με τις διατάξεις του άρθρ. 13 του Νόμ. 984/79. 2.Την 1245/29-10-81 απόφαση του Πρωθυπουργού και του Υπουργού Κοινωνικών Υπηρεσιών (ΦΕΚ 679/τ. Β΄/5.11.81) «περί αναθέσεως αρμοδιοτήτων στους Υφυπουργούς Κοιν. Υπηρεσιών». 3.Την από 17.12.81 γνώμη του Δ.Σ. του Ταμείου, αποφασίζουμε: 1)To Tαμείο Συντάξεως και Επικουρικής Ασφαλίσεως Προσωπικού Γεωργικών Συνεταιρικών Οργανώσεων υπάγεται στις διατάξεις του άρθρ. 1 του Νόμ. 861/79. 2)Ο Προϊστάμενος των υπηρεσιών του ανωτέρω Οργανισμού και σε περίπτωση απουσίας του ή κωλύματος, ο αναπληρωτής του, είναι αρμόδιος από τη δημοσίευση της παρούσης για την αναγνώριση χρόνου προϋπηρεσίας ως συνταξίμου και την απονομή των κάθε είδους παροχών για τα οποία έχει αρμοδιότητα, με την κείμενη νομοθεσία και τις καταστατικές διατάξεις, το Δ.Σ. του φορέα. 